Publication: Magyar Közlöny
Issue: MK-1999-68 (Year: 1999, Number: 68)
Era: 1990-2004
Section: szóló 1994. évi I. törvény 4. §-ának c) pontjában kapott
Paragraph Index: 33

4. A résztvevőknek közösen ki kell dolgozniuk egy Technológia Kezelési Tervet (Technology Management Plan, TMP) a közös kutatás folyamán létrejövő információ és szellemi tulajdon tulajdonviszonyaira és felhasználására (a publikálást is beleértve). A TMP jellemzőit ezen Melléklet Függeléke tartalmazza. A TMP-t a szerződés mellékleteként, a kutatás finanszírozásában érintett Fél felelős finanszírozó ügynökségének vagy részlegének kell jóváhagynia az egyedi kutatási és fejlesztési együttműködési szerződés aláírása előtt. A TMP-k kidolgozásánál figyelembe kell venni a közös kutatás céljait, a Felek vagy résztvevőik pénzügyi vagy egyéb hozzájárulásának arányát, a szabadalmaztatás előnyeit és hátrányait földrajzi, illetve felhasználási területek szerint, valamint az alkalmazandó jog által támasztott követelményeket, beleértve a Feleknek a szellemi tulajdonjogra vonatkozó jogszabályait, illetve a résztvevők által szükségesnek tartott egyéb követelményeket is. A szellemi tulajdonjog vonatkozásában a vendégkutatók által végzett kutatást illető jogokat és kötelezettségeket szintén rögzíteni kell a közös technológia kezelési tervekben.

Source: https://magyarkozlony.hu/hivatalos-lapok/13ab72879084ebca4e757a1a6cf3227e24b40dd4/dokumentumok/9a8779bbda20091b7791e773726b8b573f9b7e0e/letoltes